Isaac Ashai Odamtten

**Isaac Ashai Odamtten** (dʋanɛ 13 May 1972) anɛ Gaana pɔlitiks nwɛɛd ka an Maasim tiig Naadɔɔg, National Democratic Congress nid. O anɛwadmaan kanɛ b aba gaŋ tis Tema East Constituency. Din yi yʋʋm tusa ayi nɛ piinɛ atan (2013) paae yʋʋm tusa ayi nɛ piinɛ ayɔpɔi (2017), o da anɛ Mayor nɛ Metropolitan Chief Executive tis Tema Metropolitan Area sʋʋlim.

## On siniŋ siem nɛ o sakur yɛla
Ba da dʋa Odamtten nɛ yʋʋm tusir, kɔbiswai nɛ pisyɔpɔi nɛ ayi Nwadisa anu la dabpiinɛ atan daar (13 May 1972). O yinɛ Tema bɛ Greater Accra Region, Ghana. o da naae University of Cape Coast yʋʋm tusir, kɔbiswai nɛ piswai nɛ awai (1999) ka die bachelor of commerce degree (BCom). O lɛn mɔr Master of Business administration (MBA) in Accounting nɛ certificate in project management.

## Tʋʋma
**O tʋʋma siniŋir**

Odamtten anɛ paan (teacher) o da siniŋi anɛ paan gbaʋŋ zamisʋg lʋgʋr la ni Ghana Education Service ka naan duoe ti kilim Finance officer nɛ Bursar sakur kan nɔɔ ni. o da yi anina keŋ International Commercial Banki aan ba head of finance nɛ senior manager of corporate services ka John Dramani Mahama naan gaŋ o ye an Mayor tis Tema sʋʋlim yʋʋm tusa ayi nɛ piinɛ atan la ni (2013).

**On da an Mayor tis Tema**

O da anɛ Mayor nɛ Metropolitan Chief Executive tis Tema Metropolitan Assembly din yi yʋʋm tusa ayi nɛ piinɛ atan (2013) paae yʋʋm tusa ayi nɛ piinɛ ayɔpɔi (2017). Tʋʋm titaakanɛ ka o tʋm anɛ on da sʋŋ ziŋgbanadib ka zimi tʋʋma la keŋ tuon ka di kɛ ka teŋ la paam ligidi yi ziŋgbanadib laasʋg kanɛ bɛ Tema la da paam outboard motors la.

Yʋʋm tusa ayi nɛ piinɛ ayuobʋ Nwadisa atan la daba atan daar (3 March 2016), ba da vɔɔt o ye o an pirɛsidɛn tis National Association of Local Authorities of Ghana (NALAG) ka da paam suor 19th biennial national delegates conference kanɛ da bɛ Sunyani pinil tʋʋma. O da paam vɔɔt kɔbisyuobʋ nɛ pisi nɛ anaasi (624) yi vɔɔt kɔbiswai nɛ pisnii pʋʋgin (980), gaad onɛ da nyaad nɛ o la, James Gunu, onɛ da an district chief executive (DCE) tis Akatsi North, ka da paam vɔɔt kɔbistan nɛ pisnu nɛ ayuobʋ (356).

O da paas 16-member executive committee tis United Cities and Local Governments ninsabilis tɛɛnsin (Africa) (*UCLG Africa*). o da lɛn anɛ nidib ayi banɛ da zien West Africa Commonwealth Local Government Forum (CLGF) la yinne. World Cities Day yʋʋ tusa ayi nɛ piinɛ ayuobʋ (2016), ka on da dɔl Habitat III, o da anɛ nimbanɛ ka ba mɔr yi zinis kɔnɔb kɔnɔb na ka di yinɛ Overseas Development Institute (ODI) Global Challenges dinɛ gɔsid tenkpɛmisi na niŋ siem ka paami ba global SDG goals.

Din yi Nwadsa atan la dabpiinɛ ayuobʋ daar ken paae dabpisi nɛ ayi daar yʋʋm tusa ayi nɛ piinɛ ayuobʋ la ni (16 to 22 March 2016), o da gaad nidib tuon ka ba kaae Royal Borough Of Greenwich ka GUBA Enterprise dinɛ kpɛɛm an Dentaa sʋŋi ba. Kaar la yinɛ nɔɔryinne kanɛ Tema nɛ Royal Borough of Greenwich mɔr ka tɛɛns ayi la sʋŋid taaba gbaʋŋ zamisʋg ni, ninwisigir ni, nɛ gɔmena tʋʋma ni.

**On da bɔɔd ye o lieb Wadmaan la**

Odamtten da di Maasim tiig, National Democratic Congress tis Tema East Constituency gur yʋʋm tusa ayi nɛ pisi (2020) vɔɔtʋg la.

Yʋʋm tusa ayi Nwadis piinɛ ayi la ni (December 2020), Odamtten da diya ka bas Wadmaankanɛ pʋn dɛŋim zini Tema East Constituency kʋk la zug, Daniel Titus Glover nɛ vɔɔt tusa pisnaasi nɛ yinne, kɔbisyuobʋ nɛ piswai nɛ ayi (41,692) ka o tiraan la nyɛ vɔɔt tusa pistan nɛ yinne, kɔbiswai nɛ pisnu nɛ ayuobʋ (31,956) ka o di yʋʋm tusa ayi nɛ pisi (2020) vɔɔtʋg la.

**Wadmaan tʋʋma**

Yʋʋm tusa ayi nɛ pisi nɛ yinne Yʋʋmpaal Nwadig la daba ayɔpɔi daar (7 January 2021), Odamtten da paam suori lieb Wadmaan, Member of Parliament tis Tema East Constituency paas wadmaanib yikanɛ paasi anii Gaana republic kanɛ paasi anaasi la ni. O da paas laaskanɛ gɔsid Gender and Children nɛ tʋʋma nyɛɛb yɛla (Employment), Social Welfare and State Enterprises Committee of Parliament.

## Mɛŋ bɛlim
Odamtten anɛ Kristo biig.

## Gbanvɛɛnsa